La Caribe 55 | LekkeSlaap
55 La Caribe is 'n moderne selfsorgwoonstel op die grondverdieping op die Marina Martinique-landgoed in die kusdorpie Jeffreysbaai.
Dié tweeslaapkamer-eenheid bied slaapplek aan 4 gaste en bied direkte toegang tot die mensgemaakte waterkanale. Die hoofslaapkamer het 'n dubbelbed en 'n lieflike uitsig oor die kanaal. Die tweede slaapkamer het 2 enkelbeddens. Die badkamer word gedeel en beskik oor 'n bad en stort.
Die kombuis is volledig toegerus met 'n yskas, stoof, oond, mikrogolf, broodrooster, ketel en wasmasjien.
Die ruim sitkamer het 'n TV met volledige DStv. Die glasdeure lei na 'n patio met 'n braai-area en bied ook 'n ongelooflike uitsig oor die kanaal.
Daar is 'n kajak en roeispane wat gaste kan gebruik om die water kanale te gaan verken.
Jeffreysbaai bied doendinge soos swem, branderry, sandbord, seekajakvaart, 4x4-roetes, gholf en voetslaan.